บุ๋ม-ปนัดดา เตียงหัก ขอแสวงบญ ไปอินเดียกับพระ
เผยเอกอดีตสามีเก็บของไปที่อื่น,ไปต่อไม่ได้ บุ๋ม-ปนัดดา วงศ์ผู้ดี ยอมรับหย่ากับสามีรุ่นน้อง เอก-เอกริน นิลเศรษฐี แล้ว โดยฝ่ายชายเก็บข้าวของออกจากบ้านไปเรียบร้อย พร้อมเปิดใจสื่อบันเทิงดังก่อนบินลัดฟ้าเดินทางไปปฏิบัติธรรมกับคณะพระ ว.วชิรเมธี ที่อินเดีย ยอมรับจากกันด้วยดี มีการเปิดอกคุยถึงความสุขและความฝัน ก่อนสรุปได้ว่าต่างฝ่ายต่างมีความสุขของตัวเอง แต่ยังคงเป็นเพื่อนที่ดีต่อกัน ธุรกิจฟิตเนสยังเหมือนเดิม แต่เพราะลูกกับงานทำให้ชีวิตต้องเดินหน้าต่อ จากนี้ขอโฟกัสเรื่องลูกสาว ส่วนเรื่องหัวใจก็ยังไม่ปิดประตู ถ้ามีคนอาสาเข้ามาดูแล ถือว่าโชคดี,มีข่าวพูดถึงกันมาร่วมสัปดาห์ว่าพิธีกรสาวคนดัง บุ๋ม-ปนัดดา วงศ์ผู้ดี แยกทางกับสามี เอก-เอกริน นิลเศรษฐี เทรนเนอร์และเจ้าของธุรกิจสแมชยิม ย่านเกษตร-นวมินทร์ซะแล้ว เนื่องจากพบว่าระยะหลัง บุ๋มกับสามีไม่ได้โพสต์รูปคู่ด้วยกันมานานกว่า 1 เดือนแล้ว ต่อมาเมื่อวันที่ 10 ธ.ค. บุ๋ม-ปนัดดา ก็มีความเคลื่อนไหวเกี่ยวกับเรื่องนี้ โดยโพสต์ภาพและข้อความอินสตาแกรมส่วนตัว ในชุดเสื้อกางเกงสีขาว ที่สนามบินนานาชาติสุวรรณภูมิ พร้อมกับแจ้งว่า วันนี้ตนจะเดินทางไปแสวงบุญกับท่าน ว.วชิรเมธี ที่ประเทศอินเดีย เป็นเวลา 5 วัน ส่วนเรื่องครอบครัวขอไม่พูดอะไรมาก เพราะเราไม่ได้ทะเลาะกันและยังเป็นเพื่อนที่ดีต่อกัน และตามด้วยภาพบุ๋ม-ปนัดดา นั่งคุกเข่าพนมมืออยู่ภายในเครื่องบิน โดยมีพระว.วชิรเมธี นั่งอยู่ริมหน้าต่างเครื่อง ซึ่งบุ๋มโพสต์ข้อความว่า พระอาจารย์ ว.วชิรเมธี นำทางในทริปแสวงบุญอินเดียครั้งนี้ค่ะ ซึ่งมีเพื่อนดาราคนดังและผู้ติดตามอื่นๆเข้ามากดถูกใจมากถึงกว่า 3.2 หมื่นราย,อีกทั้งในวันเดียวกัน บุ๋ม-ปนัดดา ได้ให้สัมภาษณ์กับทีมงาน ไนน์เอ็นเตอร์เทน ก่อนจะขึ้นเครื่องบินยอมรับว่าแยกทางกับสามีแล้ว โดยบอกว่าตนได้พูดคุยเปิดอกกับเอกถึงความสุขและความฝันของเขา ซึ่งบางทีก็ไม่ได้เป็นเหมือนของเรา ต่างคนต่างมีความสุขของตัวเอง ดังนั้น ถ้าอยู่ด้วยกันอาจจะเสียเวลา ส่วนธุรกิจฟิตเนสย่านเกษตร-นวมินทร์ที่ลงทุนทำด้วยกันก็ยังคงทำเหมือนเดิม เพราะก็ยังเป็นเพื่อนกัน ชีวิตตนก็ยังเดินหน้าต่อไปทำงานด้วยความสุข ได้ช่วยเหลือคนตามสมควรและโฟกัสเรื่องลูกเต็มที่ ตนอยากทำฝันให้ลูกเพราะอันดาอยากเป็นหมอ,การแต่งงานครั้งที่สองกับเอก ความจริงก็ไม่อยากให้จบแบบนี้หรอก ที่ผ่านมาก็ทำทุกวันให้ดีที่สุด แต่เมื่อมันไม่ลงตัวก็ต้องคุยกันและหาทางออกให้เราสองคนได้มีชีวิตตามที่ต้องการ ถามว่าเสียใจมั้ย มันก็เสียใจแหละ มันไม่ได้มีความสุขอย่างที่หลายคนคิด ลูกกับงานทำให้บุ๋มต้องไปต่อ จริงๆ ไม่มีใครอยากเลิกกับสามีหรอก แต่เมื่อมันไปต่อไม่ได้เราก็ต้องตัดสินใจ ส่วนคำถามว่าเข็ดกับความรักมั้ย บุ๋มกล่าวว่าไม่ได้คาดหวังอะไร และไม่ได้ประกาศปิดประตูความรัก ถ้ามีคนอาสาเข้ามาดูแลตน ก็ถือว่าชีวิตโชคดี แต่ถ้าไม่มีก็อยู่กับปัจจุบัน ตนมีลูกมีครอบครัว มีเพื่อนๆทั้งในและนอกวงการ สุดท้ายตนขอบคุณทุกกำลังใจและทุกคนที่เข้าใจตน,ทั้งนี้ บอย-ธิติพร จุติมานนท์ รักษาการผู้อำนวยการช่อง 9 อสมท ซึ่งสนิทกับบุ๋ม-ปนัดดามากที่สุดคนหนึ่ง เนื่องจากเป็นพิธีกรร่วมกันในรายการ ตกมันส์บันเทิง โดยวันเดียวกันบอยได้กล่าวในรายการว่า บุ๋มกับสามีมีปัญหากันมานานแล้ว สะสมมาเรื่อยๆ ในเรื่องที่หลังแต่งงานแล้วเอกก็ไม่ค่อยได้ใส่ใจ ไร้ความโรแมนติก ไม่เหมือนสมัยก่อนแต่งงาน ซึ่งสำหรับผู้หญิงแล้วถือว่าเป็นเรื่องสำคัญ สำหรับเอกปกตินิสัยเป็นคนเงียบๆและอาจจะกำลังมุ่งมั่นกับธุรกิจยิมจนไม่มีเวลา ซึ่งบุ๋มก็เสียใจ เขาไม่อยากเลิกเหมือนกัน แต่ปัญหามันสะสมมานานแล้ว ก่อนหน้านี้บุ๋มก็เคยร้องไห้เพราะปัญหาต่างๆ ซึ่งก็เชื่อว่าการตัดสินแบบนี้บุ๋มก็คงเสียใจมาก โดยทั้งสองตกลงแยกทางกันมาได้ 2 เดือนแล้ว แต่บุ๋มเพิ่งบอกกล่าวเพราะว่ารอให้เอกย้ายออกจากบ้านไปก่อน ซึ่งตอนนี้เอกก็ย้ายออกไปแล้ว,ด้านเอก-เอกรินนั้น ผู้สื่อข่าวรายงานว่า ล่าสุดหนุ่มเอกได้ปรับสถานะในไอจี จากเปิด สาธารณะ เป็น ส่วนตัว ไปแล้ว นั่นคือถ้าไม่ใช่เพื่อนในกลุ่มก็จะเข้าไปดูอะไรไม่ได้
บุ๋ม-ปนัดดา วงศ์ผู้ดี ยอมรับหย่ากับสามีรุ่นน้อง เอก-เอกริน นิลเศรษฐี แล้ว โดยฝ่ายชายเก็บข้าวของออกจากบ้านไปเรียบร้อย พร้อมเปิดใจสื่อบันเทิงดังก่อนบินลัดฟ้าเดินทางไปปฏิบัติธรรม
บุ๋ม ปนัดดา เลิกเอก,เอก บุ๋ม เลิกกันแล้ว,เอก เอกริน นิลเศรษฐี,บุ๋ม เอก เตียงหัก,ข่าวหน้า1,ดารา